Basa Budak

Basa Budak atawa disebut ogé salaku Basa Lemes keur Budak nyaéta cabang tina basa Sunda anu dipaké ku kolot nalika nyarita jeung budakna atawa sabalikna. Harti kecap "budak" dina basa Indonésia nyaéta anak, Pusat Bahasa Departemen Pendidikan Republik Indonésia   anu disebut budak téh nyaléta anak jelema, rék lalaki rék awéwé, anu can balég atawa anu acan ngangkat begér. Budak basa lemesna murangkalih. Basa ieu dipaké ku budak anu keur diajar nyarita, balélol kénéh, cadél kénéh jeung can béntés ngucapkeun kecap-kecap anu paranjang dina basa Sunda. 

 Pamakéan 
Basa budak dipaké pikeun gunem catur antara budak jeung kolotna, contona nalika budak hayang dahar, biasana maranéhna bakal ngagunakeun kecap "emam" pikeun ngaganti kecap "dahar" tibatan kecap "neda" sakumaha anu diatur dina basa Sunda Hormat Keur Sorangan. Pamakéan basa Budak biasana dicampurkeun jeung basa Sunda Hormat anu diucapkeun maké gaya bubudakeun, contona ku cara ngaleungitkeun hurup "r" atawa diganti ku hurup "l", ngaganti hurup "s" ku hurup "c", ngaleungitkeun sababaraha hurup di awal jeung tungtung kecap, ogé ku cara ngagunakeun kecap nénéh, nyaéta kecap manis atawa deudeuh.

Sawadina atawa sakuduna, jelema anu geus déwasa atawa anu geus henteu disebut budak deui ulah diajak nyarita maké basa budak atawa ulah sina nyarita maké basa Budak, tapi ayeuna sababaraha kekecapan dina basa Budak geus umum atawa geus prah dilarapkeun boh ka budak boh ka kolot di luar kontéks pamakéan basa Budak.

 Ciri Basa jeung Kekecapan 
Basa Budak mibanda jumlah engang anu saeutik (biasana ngan ukur dua engang) jeung teu ngandung hurup "r" sarta asalna tina kekecapan basa sunda Hormat anu disingget atawa dipondokkan. Kekecapan dina basa Budak biasana patali jeung hal-hal anu mindeng dipanggihan atawa dilakukeun ku barudak. Ieu di handap mangrupa daptar kosakecap anu kaasup kana basa Budak tur babandinganana jeung basa Loma jeung basa Hormat, diantarana: 
+Basa BudakBasa HormatBasa Lomaemamtuang atau nedadahareueut atau eueungaleueutnginumnyonyongenénnyusupapahnyacatleumpangicinglinggih atau matuh, mindelcicinguihmulih atau wangsulbalik atau mulangbobo atau obokulem atau mondoksaréibak atau iamkebak, sirammandipapang atau pipiskahampangankiihé'éhkabeuratanmodol atau miceuncicis atau acisartosduittatihngadegnangtungawohnetepan atau sambéangsolatsunciumciumaduhteu damang atau udurgeringacukraksukan, kawaybajuacing atau acinlancingan, sarung cagakcalanaukeunnyuhunkeunméntapupukkurupukkurupukpatusapatusapatuobinmobilmobilgogoganjinganjingeméng atau empusucingucingpépéngrarangan, mamaskanjutengingteu kéngingulahhidepanjeunmanéhabiabdi, sim kuringurangsi ituanjeunna, mantennamanéhnamamahtuang ibu atau pun biangema, biangembituang ibu atau pun bibibibiemangtuang rama atau pun pamanmamang, amangenintuang éyang atau pun ninininiadétuang rayi atau pun adiadientosparantosenggeusencanteu acanacanugahgugahhudangaimteu kersa atau alim, narahembung'uhunsumuhun, muhunenyaenteuhenteu, teuhenteu, teusaalitsakediksaeutik, saemét

 Conto babandingan kalimah: 

 1 
 Basa Loma: Manéh ulah dahar sabar nangtung.
 Basa Hormat: Anjeun teu tinggaleun tuang sabar nangtung.
 Basa Budak: Hidep enging emam sabar tatih.

 2 
Basa Loma: Sanggeus dahar, urang langsung nginum.
 Basa Hormat: Saparantos neda, abdi langsung ngaleueut.
 Basa Budak: Saentos emam, abi langsung eueut.

 Cutatan 

 Rujukan 

 Tumbu kaluar 

 Kamus Sunda-Indonésia tur Indonésia-Sunda Diarsipkeun 
 Papagon Éjahan Basa Sunda Anu Disampurnakeun: Séri Panyuluhan 6 
 Diajar Basa Sunda - Udak Usuk & Kajembaran Basa [Episode 2]
 Sora basa Sunda (UDHR, Wilangan, Frasa & Pasémon )
Kategori:Basa Sunda